Z A P I S N I K

                               32. sjednice Vijeća Gradske četvrti Donji grad

održane 28. svibnja 2019. u zgradi Područnog ureda Centar, Zagreb, Ilica 25/I,

 dvorana 8  s početkom u 17, 00 sati

Nazočni članovi Vijeća Gradske četvrti Donji grad:  Nadežda Čačinovič, Darko Domitrović, Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović, Branko Stojković, Željko Stura i  Josip Troha.
Drugi nazočni: Sanja Zoričić Tabaković – predstavnica Židovke zajednice grada Zagreba, Mirella Šušak Cvetković – v.d.voditeljica Odsjeka za rad Gradske četvrti, Izeta Alić - djelatnica Gradskog ureda za mjesnu samoupravu.
Predsjednik Vijeća Gradske četvrti Donji grad pozdravlja nazočne i konstatira da je na sjednici prisutno 12 od ukupno 15 članova Vijeća, čime su stečeni uvjeti za raspravu i pravovaljano odlučivanje.
Gosp. Paradžik daje zapisnike 30. i 31. sjednice na usvajanje. 
Gosp. Stura napominje da je u zapisniku 30. sjednice izostavljeno njegovo pitanje vezano za zastupanje Vijeća po članku. 21. Poslovnika o radu Vijeća.

Vijeće jednoglasno prihvaća iznesenu primjedbu kao izapisnik 30. sjednice.

Vijeće, bez primjedbi, prihvaća zapisnik 31. sjednice. Članovi Vijeća koji nisu bili nazočni na 31. sjednici nisu se izjasnili o istom.

Predsjednik otvara raspravu o predloženom dnevnom redu.

Gđa. Roje smatra da je u Dnevni red trebalo uvrstiti Prijedlog  godišnjeg izvještaja o izvršenju Proračuna grada Zagreba za 2018. g. zbog stavke Održavanje komunalne infrastrukture u Donjem gradu.
Nakon rasprave, Vijeće većinom glasova „za“ ( jedan „suzdržan“) donosi 

DNEVNI RED:

1. Mišljenje Vijeća Gradske četvrti Donji grad vezano uz radove „Zrinjevca“ na uređenju kućice-javnog toaleta, na Trgu Petra Krešimira IV (zahtjevi Vijeća prema „Zrinjevcu“), donošenje
2. Prijedlog zaključka o podizanju Spomenika žrtvama holokausta, donošenje zaključka
3. Prijedlog odluke o izmjenama i dopuni Odluke o uvjetima, načinu i kriterijima sufinanciranja obnove pročelja višestambenih zgrada, donošenje zaključka
4. Prijedlog zaključka o pristupanju Grada Zagreba Europskoj mreži gradova bez droga, donošenje zaključka
5. Prijedlog odluke o naseljima u Gradu Zagrebu, donošenje zaključka
6. Prijedlog odluke o dopuni Odluke o načinu upravljanja i korištenja sportskih građevina u vlasništvu Grada Zagreba, donošenje zaključka
7. Prijedlog akcijskog plana energetski održivog razvitka i prilagodbe klimatskim promjenama Grada Zagreba, donošenje zaključka
8. Prijedlog zaključka (produženje provedbe Akcijskog plana Grada Zagreba za
      2017. – 2018. za provedbu Nacionalne strategije za uključivanje Roma za razdoblje 

      od 2013. do kraja 2020.), donošenje zaključka
9.  Prijedlog odluke o poništenju postupka davanja koncesije za pružanje javne usluge 

     crpljenja, pražnjenja i odvoza otpadnih voda iz sabirnih i septičkih jama na području

     Grada Zagreba, evidencijski broj koncesije: 01/2018 SSJ, donošenje zaključka
10.   Prijedlog odluke o poništenju postupka davanja koncesije za pružanje javne usluge 

      crpljenja, pražnjenja i odvoza otpadnih voda iz sabirnih i septičkih jama na području

      Grada Zagreba, evidencijski broj koncesije: 08/2018 SSJ, donošenje zaključka
11. Prijedlog odluke o davanju koncesije za pružanje javne usluge crpljenja, pražnjenja 

      i odvoza otpadnih voda iz sabirnih i septičkih jama na području Grada Zagreba,

      evidencijski broj koncesije: 03/2018 SSJ, donošenje zaključka
12. Prijedlog zaključka o sklapanju ugovora o prijenosu prava vlasništva, 

      donošenje zaključka

13. Ostala pitanja i prijedlozi

Predsjednik Vijeća predlaže da se zamjeni redosljed  za  l. i 2. točku zbog nazočnosti gđe. Zoričić Tabaković  što su svi jednoglasno prihvatili.

A.d. 1.  Prijedlog zaključka o podizanju Spomenika žrtvama holokausta, donošenje     

             Zaključka
Gđa. Zoričić Tabaković pozdravlja sve prisutne te ističe da je ona predstavnica Židovske zajednice grada Zagreba te član Odbora za nacionalne manjine Skupštine. Na početku izlaganja gđa. Zoričić Tabaković napominje da je Predsjednica RH pri posjetu Izraelu rekla da je i u Zagrebu potrebno napraviti spomenik žrtvama holokaustu što je Gradonačelnik i prihvatio.

Židovska zajednica mora biti uključena  u izgradnju spomenika od idejnog rješenja do određivanja lokacije za postavljanje istog ali to nije učinjeno te je to uvredljivo za potomke stradalih u holokaustu. Sve dosadašnje učinjeno treba stopirati i početi ispočetka u čemu će sudjelovati i predstavnici zainteresirane zajednice ili treba odustati od svega.
U raspravi su sudjelovali gosp. Oljica, gosp. Domitrović, gosp. Stipanović, gosp. Matula, gđa. Čačinović, gosp. Lochert, gosp. Stura, gđa. Roje.

Kroz raspravu je naznačeno da je potreban dogovor svih zainteresiranih za izgradnju navedenog spomenika.

Nakon rasprave i glasovanja ( pet „za“, šest „protiv“, jedan „suzdržan“) donosi
Z A K LJ U Č A K

o davanju mišljenja na Prijedlog zaključka o podizanju Spomenika žrtvama holokausta

1. Vijeće Gradske četvrti Donji grad daje se negativno mišljenje na Prijedlog zaključka o podizanju Spomenika žrtvama holokausta.
2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove.

OBRAZLOŽENJE

Vijeće Gradske četvrti daje negativno mišljenje na Prijedlog Zaključka o podizanju Spomenika žrtvama Holokausta. Naglašavamo da Vijeće smatra da je Spomenik žrtvama Holokausta potrebno napraviti u Zagrebu, ali uz ispunjenje nekoliko uvjeta:

1. s obzirom da je Holokaust izraz isključivo vezan uz stradanje  Židova u II. Svjetskom ratu neophodno je, u sve radnje, od idejnog rješenja do određivanja lokacije za postavljanje spomenika, uključiti postojeće Židovske zajednice u Zagrebu, druge relevantne organizacije i udruge.

2. spomenik žrtvama Holokausta za 6 milijuna Židova stradalih diljem svijeta, već postoji u Berlinu, stoga Vijeće smatra da Spomenik u Zagrebu treba podići kao spomenik žrtvama stradalim na području tadašnje Nezavisne države Hrvatske, kao što je slučaj u brojnim zemljama koje su takve spomenike podizale u ime stradalih na njihovom području od strane tadašnjeg režima.

 A.d.2.  Mišljenje Vijeća Gradske četvrti Donji grad vezano uz radove „Zrinjevca“ na      

             uređenju kućice-javnog toaleta, na Trgu Petra Krešimira IV (zahtjevi Vijeća 

             prema„Zrinjevcu“), donošenje
Gosp. Paradžik ističe da su članovi Vijeća dobili konačnu verziju mišljenja vezano za navedene radove te otvara raspravu o istom.
U raspravi sudjeluju gosp. Lochert, gosp. Faber, gđa. Roje, gosp. Stura, gosp. Paradžik.

Nakon rasprave i glasovanja ( pet „protiv“, sedam „suzdržanih“ ) Vijeće nije prihvatilo predloženo mišljenje te   smatra da bi se trebala  održati tematska sjednicu s predstavnicima podružnica Holdinga kako bi se usaglasili prijedlozi članova Vijeća  i utvrdile mogućnosti  realizacije planiranih aktivnosti. 

A.d.3.  Prijedlog odluke o izmjenama i dopuni Odluke o uvjetima, načinu i kriterijima 
            sufinanciranja obnove pročelja višestambenih zgrada, donošenje zaključka
Gosp. Paradžik pojašnjava navedeni prijedlog. U raspravi sudjeluje gosp. Lochert, gosp. Stojković. Nakon rasprave, Vijeće većinom glasova „za“ (devet „za“, tri „suzdržana“) donosi
Z A K LJ U Č A K

o davanju mišljenja na Prijedlog odluke o izmjenama i dopuni Odluke o uvjetima, načinu i kriterijima sufinanciranja obnove pročelja višestambenih zgrada

l. Vijeće Gradske četvrti Donji grad daje pozitivno mišljenje na Prijedlog odluke o izmjenama i dopuni Odluke o uvjetima, načinu i kriterijima sufinanciranja obnove pročelja višestambenih zgrada.
      2.   Ovaj će zaključak biti upućen Stručnoj službi gradonačelnika.

A.d.4. Prijedlog zaključka o pristupanju Grada Zagreba Europskoj mreži gradova bez 
           droga, donošenje zaključka
Predsjednik Vijeća obrazlaže prijedlog Zaključka nakon čega Vijeće jednoglasno donosi
Z A K LJ U Č A K

o davanju mišljenja na Prijedlog zaključka o pristupanju Grada Zagreba Europskoj mreži gradova bez droga

l. Vijeće Gradske četvrti Donji grad daje pozitivno mišljenje na Prijedlog zaključka o pristupanju Grada Zagreba Europskoj mreži gradova bez droga.
      2.   Ovaj će zaključak biti upućen Stručnoj službi gradonačelnika.

A.d.5. Prijedlog odluke o naseljima u Gradu Zagrebu, donošenje zaključka

Nakon pojašnjenja Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog odluke o naseljima u Gradu Zagreba
l.   Vijeće Gradske četvrti Donji grad daje pozitivno mišljenje na Prijedlog odluke o naseljima u Gradu Zagrebu.
2. Ovaj će zaključak biti upućen Stručnoj službi gradonačelnika.

A.d.6. Prijedlog odluke o dopuni Odluke o načinu upravljanja i korištenja sportskih 
           građevina u vlasništvu Grada Zagreba, donošenje zaključka
Predsjednik Vijeća pojašnjava prijedlog Odluke nakon čega većinom glasova ( pet „za“, sedam „protiv“) donosi
Z A K LJ U Č A K

o davanju mišljenja na Prijedlog odluke o dopuni Odluke o načinu upravljanja i korištenja sportskih građevina u vlasništvu Grada Zagreba

       l.    Vijeće Gradske četvrti Donji grad daje negativno mišljenje na Prijedlog odluke o    

             dopuni Odluke o načinu upravljanja i korištenja sportskih građevina u vlasništvu 

             Grada Zagreba.
       2.   Ovaj će zaključak biti upućen Stručnoj službi gradonačelnika.

A.d.7. Prijedlog akcijskog plana energetski održivog razvitka i prilagodbe klimatskim 
           promjenama Grada Zagreba, donošenje zaključka
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog akcijskog plana energetski održivog razvitka i prilagodbe klimatskim promjenama Grada Zagreba

l.  Vijeće Gradske četvrti Donji grad daje pozitivno mišljenje na Prijedlog akcijskog plana energetski održivog razvitka i prilagodbe klimatskim promjenama Grada Zagreba.
2.  Ovaj će zaključak biti upućen Stručnoj službi gradonačelnika.

A.d.8. Prijedlog zaključka (produženje provedbe Akcijskog plana Grada Zagreba za
           2017. – 2018. za provedbu Nacionalne strategije za uključivanje Roma za     

           razdoblje od 2013. do kraja 2020.), donošenje zaključka
Vijeće, bez rasprave, većinom glasova ( jedanaest „za“, jedan „suzdržan“) donosi
Z A K LJ U Č A K

o davanju mišljenja na Prijedlog zaključka (produženje provedbe Akcijskog plana Grada Zagreba za 2017. – 2018. za provedbu Nacionalne strategije za uključivanje Roma za razdoblje od 2013. do 2020. godine do kraja 2020.)

  l.    Vijeće Gradske četvrti Donji grad daje pozitivno mišljenje na Prijedlog zaključka 

        (produženje provedbe Akcijskog plana Grada Zagreba za 2017. – 2018. za provedbu 

        Nacionalne strategije za uključivanje Roma za razdoblje od 2013. do 2020. godine do 

         kraja 2020.).
2.  Ovaj će zaključak biti upućen Stručnoj službi gradonačelnika.

 A.d.9.  Prijedlog odluke o poništenju postupka davanja koncesije za pružanje javne 

            usluge crpljenja, pražnjenja i odvoza otpadnih voda iz sabirnih i septičkih jama 
            na području Grada Zagreba, evidencijski broj koncesije: 01/2018 SSJ, donošenje   

            zaključka
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog odluke o poništenju postupka davanja koncesije za pružanje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba, evidencijski broj koncesije: 01/2018 SSJ

l. Vijeće Gradske četvrti Donji grad daje pozitivno mišljenje na Prijedlog odluke o poništenju postupka davanja koncesije za pražnjenje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba, evidencijski broj koncesije: 01/2018 SSJ.
2. Ovaj će zaključak biti upućen Stručnoj službi gradonačelnika.

A.d.10.  Prijedlog odluke o poništenju postupka davanja koncesije za pružanje javne 
              usluge crpljenja, pražnjenja i odvoza otpadnih voda iz sabirnih i septičkih jama 

              na područj  Grada Zagreba, evidencijski broj koncesije: 08/2018 SSJ, donošenje 
              zaključka
Vijeće, bez rasprave, jednoglasno donosi

Z A K LJ U Č A K

o davanju mišljenja na Prijedlog odluke o poništenju postupka davanja koncesije za pružanje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba, evidencijski broj koncesije: 08/2018 SSJ

l. Vijeće Gradske četvrti Donji grad daje pozitivno mišljenje na Prijedlog odluke o poništenju postupka davanja koncesije za pražnjenje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba, evidencijski broj koncesije: 08/2018 SSJ. 
      2.   Ovaj će zaključak biti upućen Stručnoj službi gradonačelnika.

A.d.11. Prijedlog odluke o davanju koncesije za pružanje javne usluge crpljenja, 

             pražnjenja i odvoza otpadnih voda iz sabirnih i septičkih jama na području 
             Grada Zagreba,  evidencijski broj koncesije: 03/2018 SSJ, donošenje zaključka
Vijeće, bez rasprave, nakon glasovanja ( osam „za“, jedan „protiv“, tri „suzdržana“) donosi

Z A K LJ U Č A K

o davanju mišljenja na Prijedlog odluke o davanju koncesije za pružanje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba, evidencijski broj koncesije: 03/2018 SSJ

l. Vijeće Gradske četvrti Donji grad daje pozitivno mišljenje na Prijedlog odluke o davanju koncesije za pražnjenje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba, evidencijski broj koncesije: 03/2018 SSJ. 
2. Ovaj će zaključak biti upućen Stručnoj službi gradonačelnika.

A.d.12. Prijedlog zaključka o sklapanju ugovora o prijenosu prava vlasništva, 

      donošenje zaključka

Vijeće, bez rasprave, jednoglasno donosi

Z A K LJ U Č A K

o davanju mišljenja na Prijedlog zaključka o sklapanju ugovora o prijenosu prava vlasništva

l. Vijeće Gradske četvrti Donji grad primilo je na znanje  Prijedlog zaključka o sklapanju ugovora o prijenosu prava vlasništva.
2. Ovaj će zaključak biti upućen Stručnoj službi gradonačelnika.

A.d.13. Ostala pitanja i prijedlozi
Gđa Roje postavlja pitanje  stavljena plusića za očitovanje u skupštinskim materijalima vezano za prijedlog izgradnje objekta na križanju Miramarska-Bednjanska ako isti nisu dostavljeni Vijeću ili Predsjedniku.

Gosp. Stura postavlja pitanja kada će se postavljeni semafori na križanju Vodnikova-Runjaninova  staviti u funkciju i kada će dobiti odgovore na postavljena pitanja na 30. sjednici Vijeća.
Gosp. Faber napominje da je krenula javna rasprava o prometnoj regulaciji u Donjem gradu.

Gosp. Paradžik upoznaje članove Vijeća s zamolbom neformalne građanske inicijative “BLOK TRŽNICA KVATRIĆ-PROLAZ LJUDSKOSTI“ za uređenje prostora dvorišta Tržnice Kvatrić. Vijeće smatra da je potrebno prvo očitovanje Vijeća MO nakon čega će i Vijeće GČ donijeti potreban zaključak.
Zapisničarka
Izeta Alić
KLASA: 026-02/19-01/244
URBROJ: 251-06-11-1-19-2
Zagreb, 28. svibnja  2019.
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof.

